CELEX: 32022D0041
Language: sk
Date: 2022-01-10 00:00:00
Title: Rozhodnutie Politického a bezpečnostného výboru (SZBP) 2022/41 z 10. januára 2022 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2021/1184 (ATALANTA/1/2022)

14.1.2022   
               
               
                  SK
               
               
                  Úradný vestník Európskej únie
               
               
                  L 9/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/41
         z 10. januára 2022
         o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2021/1184 (ATALANTA/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6 ods. 1,
         keďže:
         
                     (1)
                  
                  
                     Rada podľa článku 6 ods. 1 jednotnej akcie 2008/851/SZBP poverila Politický a bezpečnostný výbor (ďalej len „PBV“) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (ďalej len „veliteľ ozbrojených síl EÚ“).
                  
               
                     (2)
                  
                  
                     PBV prijal 15. júla 2021 rozhodnutie (SZBP) 2021/1184 (2), ktorým bol kontradmirál Alejandro CUERDA LORENZO vymenovaný za veliteľa ozbrojených síl EÚ. Kontradmirál Alejandro CUERDA LORENZO vykonával velenie do 14. decembra 2021.
                  
               
                     (3)
                  
                  
                     Veliteľ operácie EÚ viceadmirál José M. NÚŇEZ TORRENTE vykonával velenie od 14. decembra 2021 ako dočasný veliteľ ozbrojených síl EÚ.
                  
               
                     (4)
                  
                  
                     Veliteľ operácie EÚ odporučil, aby bol za nového veliteľa ozbrojených síl EÚ od 12. januára 2022 vymenovaný kapitán (vojenské námorníctvo) João Paulo SILVA PEREIRA. Portugalské orgány uviedli, že kapitán (vojenské námorníctvo) João Paulo SILVA PEREIRA bude po vymenovaní za veliteľa ozbrojených síl EÚ povýšený do hodnosti komodora.
                  
               
                     (5)
                  
                  
                     Vojenský výbor EÚ 17. novembra 2021 odporúčanie veliteľa operácie EÚ podporil.
                  
               
                     (6)
                  
                  
                     Rozhodnutie (SZBP) 2021/1184 by sa preto malo zrušiť.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Komodor João Paulo SILVA PEREIRA sa týmto od 12. januára 2022 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
         
         
            Článok 2
            Rozhodnutie (SZBP) 2021/1184 sa týmto zrušuje.
         
         
            Článok 3
            Toto rozhodnutie nadobúda účinnosť 12. januára 2022.
         
         
            V Bruseli 10. januára 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 301, 12.11.2008, s. 33.
         
            (2)  Rozhodnutie Politického a bezpečnostného výboru (SZBP) 2021/1184 z 15. júla 2021 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2021/471 (ATALANTA/4/2021) (Ú. v. EÚ L 257, 19.7.2021, s. 1).